**ΚΛΙΜΑΚΑ 1:Λ**

**Πως επιλέγω την κλίμακα σχεδίασης (1:Λ) για το θέμα μου, δηλαδή για τα σχέδια και την μακέτα.**

To xαρτί στο οποίο θα σχεδιάσω είναι **Α3**, και έχει διαστάσεις 42 εκατοστά x 30 εκατοστά.

Αν υποθέσουμε πως το θέμα μου είναι ένα **αυτοκίνητο,** πρέπει αρχικά να αναζητήσω τις διαστάσεις του στο διαδίκτυο. Ας υποθέσουμε πως είναι 4,50 μέτρα μήκος επί 1,80 μέτρα πλάτος, επί 1,50 μέτρο ύψος. Επιλέγω την μεγαλύτερη πραγματική διάσταση του θέματός μου. Στο αυτοκίνητο η πιο μεγάλη διάσταση είναι το μήκος του, το οποίο το μετατρέπω σε εκατοστά .

Δηλαδή 4,50 μ x 100 = 450 εκατοστά

Στη συνέχεια υπολογίζω τον παρανομαστή (Λ) της κλίμακάς μου **(κλίμακα 1:Λ),** κάνοντας την παρακάτω διαίρεση.

**Λ=Π:Σ** (βλέπε βιβλίο σελ. 78)

Π= μεγαλύτερη πραγματική διάσταση του θέματός μου

Σ= μεγαλύτερη διάσταση του χαρτιού Α3, δηλαδή τα 42 εκατοστά

Άρα **Λ=Π:42**

Για το αυτοκίνητο έχω λοιπόν:

**Λ** = 450 εκ. αυτοκινήτου : 42 εκ. χαρτιού= **10,7**

Δηλαδή ο παρανομαστής της κλίμακας βγαίνει 10,7.

**Δεν μου κάνει όμως,** γιατί ο παρονομαστής της κλίμακας πρέπει να είναι ακέραιος αριθμός και πολλαπλάσιο του 5 ή του 10 κατά προτίμηση. Άρα πρέπει να το στρογγυλοποιήσω προς το αμέσως μεγαλύτερο πολλαπλάσιο του 5 ή του 10.

Αποφασίζω λοιπόν πως η κατάλληλη κλίμακα είναι η 1:**15** (15>10,7 και πολλαπλάσιο του 5) ή 1:**20.**

Αν ομώς έχω ένα θέμα που έχει διαστάσεις παρόμοιες σε μήκος και πλάτος, όπως για παράδειγμα το αεροπλάνο, τότε πρέπει να προσέξω το θέμα μου να χωράει στο χαρτί μέσα και στις δύο διαστάσεις του.

Κάνω δύο διαιρέσεις τότε.

1. **Λ=Π:42** όπου Π= μεγαλύτερη πραγματική διάσταση του θέματός μου
2. **Λ=Π:30** όπου Π= μικρότερη πραγματική διάσταση του θέματός μου

Διαλέγω την κατάλληλη κλίμακα, δηλαδή την μεγαλύτερη τιμή του Λ που προκύπτει από τις δύο διαιρέσεις.

Προσοχή, στο τέλος επιλέγω **μονο μια κλίμακα** σχεδίασης. Δηλαδή τόσο το μήκος όσο και πλάτος αλλά και το ύψος του θέματος μου, τα διαιρώ στο τέλος με την ίδια κλίμακα για να βρω πόσο θα τα σχεδιάσω.

Καλή επιτυχία!